དེ་ནས་ལྕམ་སྐུ་ཨེ་ལི་ཡ་ན་རོ་སི་ལི་ཊི་ནེན་མཆོག་ནས།ཨ་རིའི་གྲོས་ཚོགས་ཀྱིས་བོད་ཀྱི་གནད་དོན་ཐོག་རྒྱུས་མངའ་ཧ་ཅང་ཡོད་པར་བརྟེན་མུ་མཐུད་བོད་མིའི་སྒྲིག་འཛུགས་དང་གཞུང་འབྲེལ་མ་ཡིན་པའི་བོད་མིའི་ཚོགས་སྡེ་ཁག་དང་ལྷན་དུ་མཉམ་ལས་བྱས་ཏེ།ཨ་རིའི་གྲོས་ཚོགས་ནང་བོད་དང་བོད་མིའི་ཆེད་བཟང་ཕྱོགས་ཀྱི་སྲིད་ཇུས་གཏན་འབེབས་ཡོང་ཐབས་བྱེད་བཞིན་ཡོད་སྐོར་དང་།མོ་རང་གི་སྐྱེས་ཡུལ་ཨ་རིའི་ལྷོ་རྒྱུད་ཀྱི་རྒྱལ་ཁབ་ཁུ་ཡོ་བྷ་ཡིན་པ་དང་།རྒྱལ་ཁབ་དེའི་དམར་ཤོག་ཚོགས་པའི་དྲག་གནོན་འོགམོ་རང་ལོ་ན་ཆུང་དུས་ནས་ནང་མི་དང་ལྷན་དུ་ཨ་རིར་བྲོས་ནས་ཡོང་ཡོད་པ་རེད།དེར་བརྟེན།བོད་མི་ཚོས་རྒྱ་ནག་དམར་ཤོག་ཚོགས་པའི་དྲག་གནོན་འོག་དཀའ་སྡུག་ཇི་ཙམ་མྱོང་གི་ཡོད་པ་གཅིག་མཚུངས་སུ་མོས་ཡང་སྔར་མྱངས་ཡོད་སྟབས།མོས་རྒྱ་ནག་ལྟ་བུའི་གདུག་རྩུབ་ཅན་གྱི་སྲིད་གཞུང་དེ་དག་ལ་མུ་མཐུད་ཁ་གཏད་གཅོག་རྒྱུ་ཡིན་སྐོར་གསུངས་སོང་།